Aarhuus Stifts-Tidende, 1839-08-21
Fædrelandet. Veile og dens Omegn, der med Rette benævnes som Danmark Schweitz, bliver Dag for Dag hyppigere besøgt og brundret af Reisende. "Neppe kan ogsaa Nogen - hedder det i Fyensposten, af sammes Redacteur, Hr. Pastor Schjørt - der har Sands for Naturens Skjønheder, glemme det henrivende Skue, som i Særdeleshed Indseilingen til denne By frembyder. Smilende, skovklædte Bakker, veldyrkede Marker, venlige Landsbyer, Fiskerleier og Gaarde, gamle alvorlige Borge (Rosenvold, hvor Descendenter af den gamle Slægt Ranzau endnu boe, Thyrsbæk, hvor Thyra Dannebod, gamle Gorms elskelige Dronning, havde sin Residents), i Baggrunden den nette, livlige og velhavende Kjøbstad med sin Havn og de røde Tage i Ly af skjønne Bøgeskove hilse og qvæge Øie og Hierte. Over det Hele er udbredt en Fred og en Ynde, som uvilkaarligen fremkalder hos den reisende Mand hiin hyggelige, hjemlige Følelse, der stundom hvister saa stille og betydningsfuldt: "her er visseligen godt at værre!" Beboernes ærlige Velkommen" og bramfri Gjæstfrihed, fængsler den Fremmede og gjør Afskeden tung - undskyld mig, kjære Læser, jeg taler om den Plet af Jord, hvor Livets Stemme steg første Gang fra spæde Bryst. - Men har Du aldrig været i Veile, saa reis derhen, og Du vil see, at min Skildring i ingen Henseende er overdreven. – Ja kom engang til Veile. – Egnen er riig paa Minder fra hiin Tid, som vi endnu med Agtelse og Stolthed kalde Danmarks Helteold. Vil Du gaae med til Thyrs bæk, hvor Knud Daneaast legede ved sin Moders Barm; eller til Jellinge, hvor de strænge staalklædte Fædre holdt Raad, og hvor Gorm og Thyra slumre i de hvælvede Gravkamre; eller til Haraldskjær, hvor Harald Blaatand havde sit Hof og hvor han redte Dronning Gunhilds Brudeseng, der blev hendes Dødsseng i den dybe kolde Mose; eller til Engelsholm, hvor Tycho Brahes Broder byggede og boede. Eller skulle vi besøge det lille Hjørnekammer paa Veile, Byes Torv, hvor Heltekongen Christian den Anden modtog en oprørsk Adels Feidebrev. Eller skulle vil gaae hen i den gamle simple Kirke og besee den Muur, hvor 23 Sørøveres afhugne Hoveder ere indmurede som et sørgeligt Vidnesbyrd om en Tid, da Liv og Eiendom saa ofte bleve et Bytte for den raa Voldsmagt? – Eller skulle vi benige Bakkerne og drage igjennem Skovene og glæde os ved Skuet af hine Situationer, hine maleriske Egne, hvortil Danmark Rige neppe har Mage? Overalt vil Du blive modtaget med Velvillie og Gjæstfrihed, hvad enten Du kommer til Petersholm eller Bellevue eller hen paa Hr. Agent Linnemanns særdeles smukke og smagfulde Anlæg, og flere skjønne Steder. Du skal nok glemme at blive træt og - dette lover jeg Dig - Du skal ovenikjøbet hjembringe en Skat af Følelser og Erindringer, som Du ikke vil sælge for Guld."- Den forhen omtalte Lysttour med Dampskibet Maagen" fra Assens til Veile beskrives endvidere saaledes i Th. Avis: "Skjøndt Veiret ikke var gunstigt, herskede dog en munter og livlig Tone ombord. Veiret klarede dog noget da man passerede den skjønne Strækning fra de store Stenderuper Skove i det Slesvigske forbi det yndigtbeliggende Hindsgaul og Snoghøi, hvor Dampskibet hilsedes ved Flag ning, Salut og Hurraraab, til Middelfart. Efter et kort Ophold her og i Fredericia styrede man ind i den yndige Veilefjord, forbi Rosenvold og Thyrsbæktil det venlige Veile, hvis nye skjønne Havn med de flaggende Skibe paa alle Sider var opfyldt med en stor Folkemasse, der under Kanonernes Løsning modtog de Kommende med Hurraraab, som besvaredes fra Dampskibet. Med megen Forekommenhed stræbte flere af Jndvaanerne at gjøre de ankomne Gjæster (c. 40, Opholdet behageligt, og snart foranstaltedes imedens 60 Passagerer fra Byen gjorde en Lystfart med Dampskibet paa Fjorden – en Udflugt til den romantisk beliggende Greis Mølle, hvorefter man besaae Linnemanns smukke Anlæg, osv. Næste Formiddag besaaes Kirken med Dronning Gunhilds formeentlige Liig), Bellevue, Petersholm, &c. Ved Afreisen, næste Dags Eftermiddag, havde atter en stor Folkemasse samlet sig ved Havnen, og man adskiltes under gjensidige Saluter og Hurraraab.